
ΔΕΛΤΙΟ ΤΥΠΟΥ
Με μεγάλη συμμετοχή ολοκληρώθηκαν οι δράσεις για την άνοια στον Δήμο Θηβαίων

   Με ιδιαίτερα θετική ανταπόκριση ολοκληρώθηκε το πενθήμερο δράσεων του Συμβουλευτικού Σταθμού Άνοιας της Υπηρεσίας Κοινωνικής Πρόνοιας Δήμου Θηβαίων, με αφορμή την Παγκόσμια Ημέρα Alzheimer και με κεντρικό μήνυμα την «Καινοτομία στην πρόληψη και διαχείριση της άνοιας».
   Οι δράσεις ξεκίνησαν στις 21 Σεπτεμβρίου με τη φωταγώγηση της Δημοτικής Βιβλιοθήκης Θήβας στο μωβ χρώμα του Alzheimer και συνεχίστηκαν από 28 Σεπτεμβρίου έως 2 Οκτωβρίου 2026. Από Δευτέρα έως Τετάρτη, περισσότερα από 60 άτομα γνώρισαν και δοκίμασαν το πρόγραμμα νοητικής ενδυνάμωσης Eligence, το οποίο παρουσίασε η εταιρεία Maggioli με τον κ. Ιωάννη Λιάκο, σε συνεργασία με το επιστημονικό προσωπικό του Σταθμού.
    Παράλληλα πραγματοποιήθηκαν οι καθιερωμένες εβδομαδιαίες διαδικτυακές συναντήσεις των ομάδων σε συνεργασία με την Εταιρεία Alzheimer Αθηνών ενώ το ενδιαφέρον για την αξιολόγηση μνήμης ήταν ιδιαίτερα αυξημένο. Καταγράφηκαν πάνω από 30 αιτήσεις για τεστ μνήμης, ενώ την Πέμπτη και την Παρασκευή πραγματοποιήθηκαν 25 αξιολογήσεις από το επιστημονικό προσωπικό του Σταθμού.
    Η μεγάλη συμμετοχή ανέδειξε ότι η άνοια και οι δυσκολίες μνήμης απασχολούν ουσιαστικά τους πολίτες και τις οικογένειές τους, οι οποίοι αναζητούν έγκυρη ενημέρωση, πρόληψη και υποστήριξη.
   Οι δράσεις αυτές, μαζί με τη συμμετοχή του Συμβουλευτικού Σταθμού Άνοιας στο Festival Alzheimer 2026 της Εταιρείας Alzheimer Αθηνών στο ΚΠΙΣΝ, ενισχύουν τη συνεχή προσπάθεια για ενημέρωση, συνεργασία και αξιοποίηση σύγχρονων εργαλείων πρόληψης και φροντίδας.
   Ο Συμβουλευτικός Σταθμός Άνοιας συνεχίζει με στόχο μια κοινότητα που ενημερώνεται, προλαμβάνει, στηρίζει και συμπεριλαμβάνει με επίκεντρο την αξιοπρέπεια και την ποιότητα ζωής του ανθρώπου.
    Ο αντιδήμαρχος Yγείας και Kοινωνικών Υπηρεσιών και ιατρός κ. Καμούτσης  Αναστάσιος, δήλωσε ότι : «η συνεργασία με το επιστημονικό δυναμικό του Δήμου μας συνεχίζεται με εντατικούς ρυθμούς με σκοπό να αποδοθούν οι καλύτερες και πιο αποδοτικές υπηρεσίες στους δημότες μας».
